pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท ร่วมส่งทุกท่านเดินทางถึงที่หมายอย่างสุขใจ เตรียมพร้อมแผนอำนวยความสะดวกและปลอดภัย
วันอังคารที่ 4 เมษายน 2566
กรมทางหลวงชนบท ร่วมส่งทุกท่านเดินทางถึงที่หมายอย่างสุขใจ เตรียมพร้อมแผนอํานวยความสะดวกและปลอดภัย
รองรับการเดินทางของประชาชนช่วงเทศกาลสงกรานต์ 2566
กรมทางหลวงชนบท (ทช.) กระทรวงคมนาคม เตรียมความพร้อมรองรับการเดินทางกลับภูมิลําเนาของประชาชนในช่วงเทศกาลสงกรานต์ ระหว่างวันที่ 11 - 17 เมษายน 2566 เนื่องจากในช่วงเทศกาลสงกรานต์ประชาชนมีการเดินทางกลับภูมิลําเนาเป็นจํานวนมาก ส่งผลให้มีปัจจัยเสี่ยงต่อการเกิดอุบัติเหตุบนท้องถนนสูงมากกว่าปกติ ทช. จึงได้จัดทําแผนอํานวยความสะดวกและปลอดภัยรองรับการเดินทางของประชาชนช่วงเทศกาลสงกรานต์ 2566 เพื่อเป็นแนวทางให้หน่วยงานส่วนกลางและส่วนภูมิภาค ดําเนินการป้องกันลดความเสี่ยงจากการเกิดอุบัติเหตุบนท้องถนน พร้อมทั้งบูรณาการร่วมกับหน่วยงานในพื้นที่ โดยมีแนวทางในการปฏิบัติงาน ดังนี้
1. ช่วงเตรียมความพร้อมและช่วงการรณรงค์
- ปรับปรุง ซ่อมแซมถนนและสะพาน ในความรับผิดชอบให้มีความสะดวกปลอดภัยไร้หลุมบ่อ มีเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจร ครบถ้วน
- ตรวจสอบและปรับปรุง ป้ายจราจร เครื่องหมายจราจร ไฟฟ้าแสงสว่าง ไฟสัญญาณจราจร ให้ใช้การได้ดี
- โครงการก่อสร้างบูรณะถนนและสะพาน โดยเฉพาะงานที่ดําเนินการบนเส้นทางที่เปิดใช้การจราจร เตรียมความพร้อมเพื่อคืนพื้นผิวจราจรให้สามารถสัญจรได้อย่างสะดวกและปลอดภัย
- ตรวจสอบและเตรียมความพร้อมระบบสายด่วน ทช. โทร. 1146 ระบบ CCTV ระบบวิทยุสื่อสารและระบบ Conference
- ประชาสัมพันธ์และรณรงค์การอํานวยความสะดวกปลอดภัยบนถนนทางหลวงชนบทผ่านช่องทางต่าง ๆ
2. ช่วงควบคุมเข้มข้น
- โครงการก่อสร้างบูรณะถนนและสะพาน คืนพื้นผิวจราจรพร้อมหยุดการดําเนินงานโดยติดตั้งป้ายจราจร เครื่องหมายเตือน ไฟฟ้าแสงสว่าง สัญญาณจราจร และอุปกรณ์อํานวยความปลอดภัย
- จัดตั้งศูนย์ความปลอดภัยทั้งส่วนกลางและส่วนภูมิภาค พร้อมจัดตั้งหน่วยบริการประชาชน
- จัดเจ้าหน้าที่ประจําการสายด่วน ทช. โทร. 1146 ระบบ CCTV ระบบวิทยุสื่อสาร และระบบ Conference
- จัดชุดตรวจการณ์เฝ้าระวังอุบัติเหตุ เพื่ออํานวยความสะดวกปลอดภัยแก่ผู้ใช้ทาง พร้อมเฝ้าระวังเส้นทาง ติดตั้งสัญญาณไฟวับวาบ บริเวณเสี่ยงอันตรายและเกิดอุบัติเหตุบ่อยครั้ง
- ประชาสัมพันธ์และเผยแพร่ข้อมูลผ่านสื่ออิเล็กทรอนิกส์ แอปพลิเคชัน คลิปเสียง หนังสือพิมพ์ และวิทยุกระจายเสียง
3. ช่วงหลังวันหยุดราชการหรือหลังเทศกาล
- รวบรวมสรุปข้อมูลอุบัติเหตุ วิเคราะห์ ประมวลผล พร้อมทั้งเสนอแนวทางแก้ไขและป้องกัน
- สนับสนุนงบประมาณในการปรับปรุงและแก้ไข จุดอันตรายที่เกิดอุบัติเหตุช่วงควบคุมเข้มข้น
- เร่งดําเนินการปรับปรุงและแก้ไข จุดที่เกิดอุบัติเหตุให้แล้วเสร็จโดยเร็ว
ทั้งนี้ ทช. ได้จัดเจ้าหน้าที่อํานวยความสะดวกปลอดภัยให้กับประชาชนบนโครงข่ายทางหลวงชนบทตลอดช่วงเทศกาลสงกรานต์ 2566 พร้อมขอให้ประชาชนระมัดระวังในการเดินทาง สังเกตป้ายเตือน ป้ายแนะนําและปฏิบัติตามกฎจราจรอย่างเคร่งครัด เพื่อความปลอดภัยของตนเองและเพื่อนร่วมทาง โดยประชาชนสามารถติดต่อสอบถามเส้นทางหรือแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-กรมเจ้าท่า เร่งกำจัดผักตบชวาและวัชพืช เพิ่มประสิทธิภาพการระบายน้ำ และความปลอดภัยในการเดินเรือในแม่น้ำเจ้าพระยา
วันอังคารที่ 4 เมษายน 2566
กรมเจ้าท่า เร่งกําจัดผักตบชวาและวัชพืช เพิ่มประสิทธิภาพการระบายน้ํา และความปลอดภัยในการเดินเรือในแม่น้ําเจ้าพระยา
...
กรมเจ้าท่า เร่งกําจัดผักตบชวาและวัชพืช เพิ่มประสิทธิภาพการระบายน้ํา และความปลอดภัยในการเดินเรือในแม่น้ําเจ้าพระยา
จากนโยบายรัฐบาล และกระทรวงคมนาคม โดยกรมเจ้าท่า ได้ดําเนินภารกิจการจัดเก็บผักตบชวาและวัชพืช พัฒนาและบํารุงรักษาร่องน้ํา เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
กรมเจ้าท่า โดยสํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 1, 2 ได้ดําเนินภารกิจการกําจัดผักตบชวาและวัชพืช ภายใต้การบูรณาการกับหน่วยงานต่าง ๆ และการกํากับของคณะกรรมการอํานวยการบูรณาการเพื่อแก้ไขปัญหาผักตบชวา ในการบรรเทาความเดือดร้อนของประชาชนและเพิ่มประสิทธิภาพการระบายน้ํา เพื่อป้องกันการเกิดน้ําท่วมขังช่วงฤดูน้ําหลาก โดยกรมเจ้าท่า มีภารกิจที่จะต้องดําเนินการในแม่น้ําสายหลัก บริเวณท้ายเขื่อนเจ้าพระยา จังหวัดชัยนาท และท้ายเขื่อนพระราม 6 จังหวัดสระบุรี ได้แก่ แม่น้ําเจ้าพระยา ระยะทาง 160 กิโลเมตร แม่น้ําป่าสัก ระยะทาง 50 กิโลเมตร แม่น้ําน้อย ระยะทาง 42 กิโลเมตร แม่น้ําลพบุรี ระยะทาง 67 กิโลเมตร และเหนือเขื่อนแม่น้ําเจ้าพระยา แม่น้ําสะแกกรัง ระยะทาง 20 กิโลเมตร แม่น้ําท่าจีนสายเก่า ระยะทาง 10 กิโลเมตร และคลองสาขารวมระยะประมาณ 400 กิโลเมตร โดยในปีงบประมาณ พ.ศ.2566 กรมเจ้าท่า ได้รับงบประมาณในการกําจัดผักตบชวาจํานวน 658,000ตัน
ทั้งนี้ ปัจจุบันได้ใช้เรือกําจัดผักตบชวาและวัชพืชแบบสายพานลําเลียง จํานวน 8 ลํา และชุดรถแบ็คโฮ 1 ชุด ดําเนินการกําจัดผักตบชวาในแม่น้ําเจ้าพระยา ช่วงตําบลโคกช้าง ตําบลบางไทร อําเภอบางไทร คลองสาขาแม่น้ําน้อย ตําบลบ้านโพธิ์ อําเภอเสนา จังหวัดพระนครศรีอยุธยา และแม่น้ําลพบุรี ช่วงตําบลสวนพริก อําเภอพระนครศรีอยุธยา จังหวัดพระนครศรีอยุธยา แม่น้ําเจ้าพระยา ช่วงบึงหาดกองสิน อําเภอเมืองชัยนาท จังหวัดชัยนาท และคลองป่าแสก ตําบลสวนแตง อําเภอเมือง จังหวัดสุพรรณบุรี คิดเป็นผลงานสะสม ณ ปัจจุบัน รวม 314,329 ตัน คิดเป็นผลงานร้อยละ 47.77 เร็วกว่าแผน ร้อยละ 4.75 ซึ่งคาดว่าจะสามารถดําเนินการให้แล้วเสร็จตามแผนงานได้ภายในเดือนกันยายน 2566 นี้
รัฐบาลไทย-ข่าวทำเนียบรัฐบาล-สุดยอด! ผ่านมา 2 ปี ไทยส่งออกแรงงานกว่า 1 แสนคน เงินสะพัดเข้าประเทศเกือบ 3 แสนล้านบาท
วันอังคารที่ 4 เมษายน 2566
สุดยอด! ผ่านมา 2 ปี ไทยส่งออกแรงงานกว่า 1 แสนคน เงินสะพัดเข้าประเทศเกือบ 3 แสนล้านบาท
.....
กระทรวงแรงงาน โดยกรมการจัดหางาน เผยหลังจากสถานการณ์โรคโควิดคลี่คลาย กิจกรรมทางเศรษฐกิจทั่วโลกกลับมาสู่สภาพปกติ ส่งผลให้ตลาดแรงงานในต่างประเทศมีความต้องการแรงงานเป็นจํานวนมาก และ “แรงงานไทย” โดยเฉพาะแรงงานประเภทฝีมือและกึ่งฝีมือนับเป็นแรงงานคุณภาพที่นายจ้างในต่างประเทศต้องการ
.
โดยตั้งแต่ปี 65 - 66 กรมการจัดหางานได้อนุญาตให้แรงงานไทยเดินทางไปทํางานต่างประเทศจํานวน 113,186 คน และประเทศที่แรงงานไทยเดินทางไปทํางานมากที่สุด 5 ลําดับแรก คือ ไต้หวัน สาธารณรัฐเกาหลี อิสราเอล ญี่ปุ่น และมาเลเซีย มีรายได้ที่แรงงานไทยในต่างประเทศส่งกลับบ้าน ผ่านระบบธนาคารแห่งประเทศไทย มีมูลค่าประมาณ 299,077 ล้านบาท
.
สําหรับในปีงบ 66 กรมการจัดหางานมีเป้าหมายจัดส่งแรงงานไทยไปทํางานต่างประเทศ จํานวน 50,000 คน โดยมุ่งเน้นรักษาตลาดแรงงานเดิม :
.
• โครงการ “ความร่วมมือไทย-อิสราเอล เพื่อการจัดหางาน (TIC)
• งานภาคอุตสาหกรรมในประเทศญี่ปุ่น ผ่านองค์กร IM JAPAN
• งานภาคก่อสร้าง อุตสาหกรรม และการเกษตรในสาธารณรัฐเกาหลี ผ่านระบบ EPS
.
ดําเนินการควบคู่การขยายตลาดแรงงานใหม่ที่มีแนวโน้มความต้องการแรงงานไทย :
.
• งานเกษตรตามฤดูกาลในสาธารณรัฐเกาหลี
• งานภาคก่อสร้างในอิสราเอล
• งานภาคก่อสร้างและภาคบริการทางการแพทย์ในสหรัฐอาหรับเอมิเรตส์
• ภาคอุตสาหกรรม ภาคบริการ ในซาอุดีอาระเบีย
.
ทั้งนี้ แรงงานไทยที่ต้องการเดินทางไปทํางานต่างประเทศสามารถสอบถามรายละเอียดเพิ่มเติมได้ที่ :
• สํานักงานจัดหางานจังหวัดทุกจังหวัด
• สํานักงานจัดหางานกรุงเทพมหานครพื้นที่ 1 -10
• สายด่วนกระทรวงแรงงาน 1506 กด 2 กรมการจัดหางาน
• สายด่วนกรมการจัดหางาน 1694
• เว็บไซต์กองบริหารแรงงานไทยไปต่างประเทศdoe.go.th/overseas
.
ขอย้ําให้แรงงานไทยที่ประสงค์ไปทํางานต่างประเทศ ต้องไปด้วยวิธีที่ถูกกฎหมายเท่านั้น เพราะจะทําให้ได้รับการคุ้มครองตามกฎหมาย ได้ค่าจ้างที่เหมาะสม และยังได้รับการดูแลที่ดีตามสิทธิ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รถไฟฟ้า MRT ฟรีค่าโดยสารรถไฟฟ้าทั้ง 2 สายแก่ผู้สูงอายุ และเตรียมพร้อมอำนวยความสะดวกและปลอดภัยแก่ประชาชนในช่วงเทศกาลสงกรานต์ 2566
วันอังคารที่ 4 เมษายน 2566
รถไฟฟ้า MRT ฟรีค่าโดยสารรถไฟฟ้าทั้ง 2 สายแก่ผู้สูงอายุ และเตรียมพร้อมอํานวยความสะดวกและปลอดภัยแก่ประชาชนในช่วงเทศกาลสงกรานต์ 2566
....
การรถไฟฟ้าขนส่งมวลชนแห่งประเทศไทย กระทรวงคมนาคม ร่วมกับ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ผู้ให้บริการรถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) ร่วมส่งความสุขในเทศกาลสงกรานต์และวันผู้สูงอายุแห่งชาติปี 2566 โดยเปิดให้ผู้โดยสารที่มีอายุ 60 ปีบริบูรณ์ขึ้นไป โดยสารรถไฟฟ้า MRT ทั้งสองสาย ฟรี ในระหว่างวันที่ 13 - 15 เมษายน 2566 ได้ตลอดระยะเวลาให้บริการ เพื่อเป็นการส่งเสริมสถาบันครอบครัวในการพาผู้สูงอายุเดินทางท่องเที่ยวสถานที่ต่าง ๆ รอบเส้นทางรถไฟฟ้า MRT โดยผู้สูงอายุสามารถแสดงบัตรประจําตัวประชาชนเพื่อขอรับคูปองโดยสารรถไฟฟ้าฟรี (1 คนต่อ 1 ใบเท่านั้น) ได้ที่ห้องออกบัตรโดยสารประจําสถานีรถไฟฟ้าทุกสถานี
พร้อมกันนี้ รถไฟฟ้า MRT ขอเชิญชวนพุทธศาสนิกชนร่วมสรงน้ําพระพุทธรูปเพื่อเสริมความเป็นสิริมงคล ในระหว่างวันที่ 10 - 16 เมษายน 2566 เวลา 09.00 – 19.00 น. ณ บริเวณชั้นออกบัตรโดยสารของสถานีรถไฟฟ้า MRT สายสีน้ําเงิน จํานวน 19 สถานี ได้แก่ สถานีหลักสอง สถานีภาษีเจริญ สถานีบางหว้า สถานีท่าพระ สถานีสนามไชย สถานีวัดมังกร สถานีหัวลําโพง สถานีสามย่าน สถานีสีลม สถานีสุขุมวิท สถานีพระราม 9 สถานีศูนย์วัฒนธรรมแห่งประเทศไทย สถานีลาดพร้าว สถานีพหลโยธิน สถานีสวนจตุจักร สถานีบางซื่อ สถานีบางโพ สถานีสิรินธร สถานีบางขุนนนท์ และสถานีรถไฟฟ้า MRT สายสีม่วง ทั้ง 16 สถานี และเพื่อให้สอดคล้องตามนโยบายของกระทรวงคมนาคม ในการอํานวยความสะดวกและปลอดภัยรองรับการเดินทางของประชาชนช่วงเทศกาลสงกรานต์ ปี 2566 รฟม. จึงได้กําชับให้ BEM เตรียมพร้อมมาตรการรองรับผู้ใช้บริการที่อาจจะหลั่งไหลเข้ามาสู่ระบบรถไฟฟ้า MRT เพิ่มมากขึ้นในช่วงเทศกาล พร้อมทั้งได้จัดเตรียมเจ้าหน้าที่รักษาความปลอดภัยและกู้ภัย รฟม. เพื่อเพิ่มความเข้มงวดและความถี่ในการตรวจตรา เฝ้าระวังและอํานวยความสะดวกโดยรอบสถานีรถไฟฟ้า อาคารและลานจอดรถ โดยเฉพาะที่สถานีหลักสอง สถานีหัวลําโพง สถานีสีลม สถานีสุขุมวิท สถานีสวนจตุจักร สถานีบางซื่อ สถานีเตาปูน และสถานีตลาดบางใหญ่ ซึ่งเป็นสถานีที่คาดว่าจะมีผู้ใช้บริการเป็นจํานวนมาก รวมถึงจัดเจ้าหน้าที่พิสูจน์ทราบ (EOD) และสุนัข K-9 ประจําการ เพื่อปฏิบัติหน้าที่ตลอดระยะเวลาการเปิดให้บริการของรถไฟฟ้า MRT และจัดเจ้าหน้าที่สื่อสารประจําศูนย์วิทยุพสุธาตรวจตราทาง CCTV เพื่อคอยเฝ้าระวังและรายงานการเกิดเหตุตลอด 24 ชม. ทั้งนี้ รถไฟฟ้า MRT ขอความร่วมมือผู้โดยสารในการตรวจสัมภาระ และไม่อนุญาตให้นําน้ํา ถังน้ํา หรือปืนฉีดน้ําที่บรรจุน้ํา เข้ามาในระบบรถไฟฟ้า เพื่อความปลอดภัยของผู้ใช้ระบบ ติดตามรายละเอียดและข้อมูลข่าวสาร รฟม. เพิ่มเติมได้ที่เว็บไซต์ รฟม. (www.mrta.co.th) และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 รวมถึงสอบถามรายละเอียดข้อมูลการให้บริการรถไฟฟ้า MRT เพิ่มเติมได้ที่ ศูนย์บริการข้อมูล โทร. 0 2624 5200 หรือติดตามทางช่องทางต่าง ๆ ได้ที่เฟซบุ๊ก: BEM Bangkok Expressway and Metro/ทวิตเตอร์: BEM Bangkok Expressway and Metro/อินสตาแกรม: mrt_bangkok และ โมบายแอปพลิเคชัน: Bangkok MRT “เดินทางปลอดภัย สะดวก รวดเร็ว ด้วยรถไฟฟ้า MRT”
รัฐบาลไทย-ข่าวทำเนียบรัฐบาล-โฆษกรัฐบาลโชว์ผลงานโครงการส่งเสริมการจ้างงานคนพิการเชิงสังคมฯ ตามนโยบายรัฐบาล ได้รับการตอบรับจากสถานประกอบการเกินเป้า  สร้างอาขีพและรายได้ให้คนพิการอย่างยั่งยืน ถึง 396,871,800 บาท
วันอังคารที่ 4 เมษายน 2566
04/04/2566
โฆษกรัฐบาลโชว์ผลงานโครงการส่งเสริมการจ้างงานคนพิการเชิงสังคมฯ ตามนโยบายรัฐบาล ได้รับการตอบรับจากสถานประกอบการเกินเป้า  สร้างอาขีพและรายได้ให้คนพิการอย่างยั่งยืน ถึง 396,871,800 บาท
โฆษกรัฐบาลโชว์ผลงานโครงการส่งเสริมการจ้างงานคนพิการเชิงสังคมฯ ตามนโยบายรัฐบาล ได้รับการตอบรับจากสถานประกอบการเกินเป้า  สร้างอาขีพและรายได้ให้คนพิการอย่างยั่งยืน ถึง 396,871,800 บาท/ปี
วันที่ 4 เม.ย. 66 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า รัฐบาล ภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญการดูแลประชาชนทุกกลุ่มอย่างเท่าเทียม โดยไม่ทิ้งใครไว้ข้างหลัง รวมถึงกลุ่มคนพิการในการสร้างโอกาสและความเสมอภาคทางสังคม โดยเฉพาะการมุ่งสร้างโอกาสแก่กลุ่มเปราะบาง ผู้ด้อยโอกาส และผู้พิการ เพื่อให้มีหลักประกันทางสังคม สามารถพึ่งพาตนเอง มีงาน มีรายได้ สร้างความภาคภูมิใจในการหารายได้ด้วยตัวเอง สามารถยกระดับคุณภาพชีวิตให้ดีขึ้น ล่าสุดกับผลสําเร็จของการขับเคลื่อนโครงการส่งเสริมการจ้างงานคนพิการเชิงสังคม ประเภทจ้างเหมาบริการ มาตรา 35 ตามนโยบายรัฐบาล โดยกระทรวงแรงงาน พบว่าในปีงบประมาณ 2566 ได้มีสถานประกอบการภาคเอกชนตอบรับเข้าร่วมโครงการฯ เกินจากเป้าหมาย โดยมีสถานประกอบการ จํานวน 341 แห่ง ตอบรับและดําเนินการให้สิทธิแก่คนพิการหรือผู้ดูแลคนพิการตามมาตรา 35 ทั้งสิ้น 3,315 คน จากเป้าหมายที่กําหนดไว้ 1,800 คน ซึ่งถือว่าเกินเป้าหมายถึง 184% ก่อให้เกิดรายได้แก่คนพิการถึง 396,871,800 บาท/ปี
นายอนุชา ย้ําว่ารัฐบาล โดยกระทรวงแรงงานและหน่วยงานที่เกี่ยวข้องยังเร่งส่งเสริมให้เกิดการจ้างงานในคนไทยทุกกลุ่ม โดยเริ่มสนับสนุนโครงการจ้างงานคนพิการเชิงสังคม เนื่องจากเห็นถึงโอกาสและศักยภาพของกลุ่มผู้พิการที่ยังมีความสามารถ และมีความพร้อมในการที่จะทํางานดูแลตนเองโดยไม่ยอมเป็นภาระของผู้ใด ซึ่งรัฐบาล โดยกระทรวงแรงงานได้ตั้งเป้าหมายจ้างงานผู้พิการเพิ่มขึ้น ปีละ 20% โดยในปี 2565 ซึ่งเป็นปีแรกตั้งเป้าหมายที่ 1,000 คน ทําให้เกิดการจ้างงาน ถึง 1,499 คน และปี 2566 เพิ่มเป้าหมายเป็น 1,800 คน เกิดการจ้างงาน 3,277 คน ส่งผลให้ผู้พิการมีงานทําเกินเป้าหมายที่กําหนดไว้ สําหรับสถานประกอบการใดสนใจร่วมโครงการส่งเสริมการจ้างงานคนพิการเชิงสังคม มาตรา 35 สามารถสอบถามติดต่อขอรับบริการได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือลงทะเบียนใช้สิทธิผ่านระบบ e – Service กรมการจัดหางาน หรือสอบถามรายละเอียดเพิ่มเติมติดต่อได้ที่ สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร 1694
“นายกรัฐมนตรี ขอบคุณหน่วยงานภาครัฐและเอกชน ทั้งในส่วนกลางและระดับพื้นที่ โดยเฉพาะสถานประกอบการกว่า 300 แห่งที่ให้ความร่วมมือกับรัฐบาลในการขับเคลื่อนโครงการส่งเสริมการจ้างงานคนพิการเชิงสังคมฯ ในปีนี้ จนเกิดผลสําเร็จเป็นรูปธรรมทําให้กลุ่มคนพิการ มีงานทํา มีรายได้ มีหลักประกันทางสังคม สามารถพึ่งพาตนเองได้และ ยกระดับคุณภาพชีวิตให้ดีขึ้น พร้อมเชิญชวนผู้ประกอบการเข้าร่วมโครงการต่อเนื่อง เพื่อร่วมกันเป็นกลไกและพลังสําคัญในการพัฒนาขับเคลื่อนประเทศและคนไทยไปสู่อนาคคที่มั่นคง มั่งคั่ง และยั่งยืน ตามวิสัยทัศน์ยุทธศาสตรชาติของรัฐบาล” นายอนุชา กล่าว
รัฐบาลไทย-ข่าวทำเนียบรัฐบาล-บสย. เตือนประชาชน ผู้ประกอบการ SMEs อย่าหลงเชื่อ “มิจฉาชีพ” ปลอมเฟซบุ๊ก หลอกให้กู้ยืมเงินทางออนไลน์
วันอังคารที่ 4 เมษายน 2566
04/04/2566
บสย. เตือนประชาชน ผู้ประกอบการ SMEs อย่าหลงเชื่อ “มิจฉาชีพ” ปลอมเฟซบุ๊ก หลอกให้กู้ยืมเงินทางออนไลน์
บสย. เตือนอย่าหลงเชื่อมิจฉาชีพ หลอกให้กู้ยืมเงินทางออนไลน์ โดยระบุว่า ขณะนี้มีกลุ่มมิจฉาชีพได้แอบอ้างชื่อ บสย. ผ่านสื่อออนไลน์ตามช่องทางต่างๆ เช่น เฟซบุ๊ก (Facebook) แฟนเพจ (Facebook  Fanpage)  เฟซบุ๊ก กรุ๊ป (Facebook group) หลอกลวงประชาชน ผู้ประกอบ
บรรษัทประกันสินเชื่ออุตสาหกรรมขนาดย่อม (บสย.) เตือนอย่าหลงเชื่อ มิจฉาชีพ หลอกให้กู้ยืมเงินทางออนไลน์ โดยระบุว่า ขณะนี้มีกลุ่มมิจฉาชีพได้แอบอ้างชื่อ บสย. ผ่านสื่อออนไลน์ตามช่องทางต่างๆ เช่น เฟซบุ๊ก (Facebook) แฟนเพจ (Facebook Fanpage) เฟซบุ๊ก กรุ๊ป (Facebook group) หลอกลวงประชาชน ผู้ประกอบการ SMEs โดยเชิญชวนให้หลงเชื่อกดลิงก์กู้ยืมเงินทางออนไลน์ โดยการใช้ชื่อใกล้เคียงกับชื่อของ บสย. ดังนี้
Facebook: สินเชื่อ บสย. จํากัด
Facebook Group: สินเชื่อเงินด่วนเพื่อธุรกิจมี บสย. ค้ําประกัน
Website: “บริษัท บรรษัทประกันสินเชื่ออุตสาหกรรมขนาดย่อม จํากัด
(URL: credit-guarantees . com) และเฟซบุ๊ก “สินเชื่อ บสย. จํากัด (มหาชน)”
ปลอมแปลงข้อความ Infographic ของ บสย. โดยการเติมข้อความ “ดอกถูก ผ่อนยาว วงเงินสูงไม่เช็คเครดิตบูโร” เป็นต้น
บสย. จึงขอแจ้งเตือน เพื่อป้องกันภัยจากกลุ่มมิจฉาชีพที่อาจก่อให้เกิดความเสียหายแก่ประชาชน ผู้ประกอบการ SMEs ว่าบสย. เป็นหน่วยงานรัฐวิสาหกิจ อยู่ภายใต้การกํากับของกระทรวงการคลัง มีบทบาทหน้าที่ในการให้ความช่วยเหลือผู้ประกอบการ SMEs เฉพาะ “การค้ําประกันสินเชื่อ” เท่านั้น โดยไม่มีนโยบายและภารกิจให้กู้ยืมเงินในทุกๆ ช่องทาง
หากท่านพบข้อความเชิญชวนที่น่าสงสัย หรือพบการกระทําดังกล่าว ผ่านสื่อออนไลน์หรือเชิญชวนกดลิงก์ SMS สามารถแจ้งเบาะแสได้ที่ บสย. Call Center 02-890-9999 และสําหรับผู้ที่ตกเป็นเหยื่อมิจฉาชีพ สามารถร้องทุกข์ได้ที่สถานีตํารวจหรือสํานักงานตํารวจแห่งชาติ โดยสามารถติดตามข้อมูลข่าวสารได้ที่ Facebook “บรรษัทประกันสินเชื่ออุตสาหกรรมขนาดย่อม” และเว็บไซต์ บรรษัทประกันสินเชื่ออุตสาหกรรมขนาดย่อม (www.tcg.or.th)
รัฐบาลไทย-ข่าวทำเนียบรัฐบาล-Thailand Automotive Institute to promote transition to zero-emission vehicles (ZEVs) through “Reshape the future” roadmap
วันอังคารที่ 4 เมษายน 2566
04/04/2566
Thailand Automotive Institute to promote transition to zero-emission vehicles (ZEVs) through “Reshape the future” roadmap
Thailand Automotive Institute to promote transition to zero-emission vehicles (ZEVs) through “Reshape the future” roadmap
April 2, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is pleased with the new roadmap of Thailand Automotive Institute (TAI) under the concept of “Reshape the future”. The roadmap outlines strategies to guide domestic auto industry’s transition to zero-emission vehicles (ZEVs) manufacturing, and promote Thailand as global manufacturing hub for ZEVs.
In moving Thailand into a low-carbon society, the 30@30 policy has been implemented, which is aimed for 30% of vehicles made in Thailand to be ZEVs by 2030. In 2023, it is estimated that 1,950,000 vehicles be manufactured domestically, among which 1,050,000 vehicles will be for export, and 900,000, for domestic sales. In 2030, domestic manufacturing of 2.4 million vehicles is targeted, of which 725,000 will be ZEVs. In addition, domestic auto manufacturing is expected to grow at the rate of 3.5%/year during 2023-2030.
Under the new TAI’s roadmap, “3 Ribbons Strategies”, namely, Blue Ocean (for innovations), Green Growth (for sustainability), and White Spirit (for accountability, efficiency, and good governance), have been set. According to the Government Spokesperson, the Government strives to promote Thailand as regional and global automotive and parts manufacturing base in a bid to facilitate the country’s transition to a low-carbon economy. The Prime Minister has also placed great importance on developing automotive industry in parallel with promoting a balanced and environmentally-friendly society. He is confident that Thailand is capable to become a regional hub for EVs manufacturing, and is ready for the development of modern automotive industry.
รัฐบาลไทย-ข่าวทำเนียบรัฐบาล-ก.แรงงาน ส่งมอบเยาวชนช่างไฟฟ้าฝึกงานสถานประกอบกิจการ เรียนจบได้งานทำ 100%
วันอังคารที่ 4 เมษายน 2566
ก.แรงงาน ส่งมอบเยาวชนช่างไฟฟ้าฝึกงานสถานประกอบกิจการ เรียนจบได้งานทํา 100%
วันที่ 4 เมษายน 2566 ณ ห้องประชุมอัมพร จุณณานนท์ อาคารกรมพัฒนาฝีมือแรงงาน นางสาวบุปผา เรืองสุด อธิบดีกรมพัฒนาฝีมือแรงงาน เป็นประธานในพิธีส่งมอบผู้สําเร็จการฝึกเตรียมเข้าทํางาน จากจังหวัดอุบลราชธานี จํานวน 7 คน เข้าฝึกงานกับสมาคมช่างเหมาไฟฟ้าและเครื่องกลไทย
รัฐบาลไทย-ข่าวทำเนียบรัฐบาล-ปลัด พม. ลงพื้นที่จังหวัดสระแก้ว เปิดโครงการเสริมพลังและพัฒนาศักยภาพผู้สูงอายุและเครือข่ายด้านการพัฒนาสังคมและครอบครัว ประจำปี 2566
วันอังคารที่ 4 เมษายน 2566
ปลัด พม. ลงพื้นที่จังหวัดสระแก้ว เปิดโครงการเสริมพลังและพัฒนาศักยภาพผู้สูงอายุและเครือข่ายด้านการพัฒนาสังคมและครอบครัว ประจําปี 2566
ปลัด พม. ลงพื้นที่จังหวัดสระแก้ว เปิดโครงการเสริมพลังและพัฒนาศักยภาพผู้สูงอายุและเครือข่ายด้านการพัฒนาสังคมและครอบครัว ประจําปี 2566
วันนี้ (3 เม.ย. 66) เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่จังหวัดสระแก้ว เพื่อเปิดโครงการเสริมพลังและพัฒนาศักยภาพผู้สูงอายุและเครือข่ายด้านการพัฒนาสังคมและครอบครัว ประจําปีงบประมาณ 2566 พร้อมทั้งมอบเกียรติบัตรให้แก่ผู้สูงอายุที่เป็นแบบอย่างที่ดีในสังคมและองค์กรเครือข่ายงานด้านผู้สูงอายุดีเด่น ปี 2566 มอบโล่เชิดชูเกียรติและเกียรติบัตรให้แก่ชมรมผู้สูงอายุเข้มแข็ง มอบโล่เชิดชูเกียรติและเกียรติบัตรให้แก่ครอบครัวร่มเย็น และมอบโล่เชิดชูเกียรติและเกียรติบัตรให้แก่บุคคลดีเด่นด้านการพัฒนาครอบครัว อีกทั้งมอบความช่วยเหลือให้กับกลุ่มเปราะบางที่ประสบปัญหาความเดือดร้อนทางสังคม อาทิ มอบเงินสงเคราะห์เด็กในครอบครัวยากจน ผู้มีรายได้น้อยและไร้ที่พึ่ง และเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน ทั้งนี้ นางกัญญารัตน์ จิรจินดา พัฒนาสังคมและความมั่นคงของมนุษย์จังหวัดสระแก้ว กล่าวรายงาน พร้อมด้วยคณะผู้บริหารกระทรวง พม. ผู้แทนหน่วยงานภาครัฐ ภาคเอกชน ภาคประชาสังคม และเครือข่ายกลุ่มเป้าหมายในพื้นที่ รวมทั้งอาสาสมัครพัฒนาสังคมและความมั่นคงของมนุษย์ (อพม.) จํานวน 300 คน เข้าร่วมงาน ณ โดมสวนสาธารณะสระแก้ว - สระขวัญ เทศบาลเมืองสระแก้ว อําเภอเมือง จังหวัดสระแก้ว
นายอนุกูล กล่าวว่า กระทรวง พม. มีภารกิจสําคัญในการส่งเสริมและพัฒนาคุณภาพชีวิตของประชาชนทุกเป้าหมายและทุกช่วงวัย ด้วยการพัฒนาคน สังคม และการคุ้มครองทางสังคม รวมถึงการส่งเสริมหุ้นส่วนการพัฒนาสังคม สําหรับกลุ่มผู้สูงอายุ มีการขับเคลื่อนงานพัฒนาในทุกมิติ โดยส่งเสริมการจัดตั้งศูนย์พัฒนาคุณภาพชีวิตและส่งเสริมอาชีพผู้สูงอายุ เพื่อให้ผู้สูงอายุได้รับการพัฒนาด้านสุขภาพกาย จิตใจ และสังคม และสร้างเสริมความเข้มแข็งของศูนย์พัฒนาครอบครัวในชุมชน (ศพค.) เพื่อร่วมกันดูแล ป้องกัน และแก้ไขปัญหาครอบครัวในชุมชน
นายอนุกูล กล่าวเพิ่มเติมว่า วันนี้ กระทรวง พม. โดยสํานักงานพัฒนาสังคมและความมั่นคงของมนุษย์จังหวัดสระแก้ว ได้จัดโครงการเสริมพลังและพัฒนาศักยภาพผู้สูงอายุ และเครือข่ายด้านการพัฒนาสังคมและครอบครัว ประจําปีงบประมาณ 2566 เพื่อรณรงค์และรวมพลังในการแสดงศักยภาพของผู้สูงอายุ ครอบครัว และคนทุกช่วงวัย อีกทั้งยกย่องเชิดชูเกียรติผู้สร้างคุณประโยชน์ให้แก่สังคม พัฒนาเครือข่ายครอบครัวให้เข้มแข็งและเปิดโอกาสในการมีส่วนร่วมกิจกรรมการพัฒนาสังคม โดยภายในงานมีกิจกรรมสําคัญ อาทิ การมอบรางวัลแก่บุคคลและองค์กร การแสดงของผู้สูงอายุ การรดน้ําขอพรผู้สูงอายุ และการจัดบูธแสดงกิจกรรม ผลงาน และผลิตภัณฑ์สินค้าของเครือข่ายในพื้นที่
ทั้งนี้ ขอชื่นชมและเห็นถึงคุณค่าความสําคัญของผู้สูงอายุในฐานะเป็นผู้ที่สร้างคุณประโยชน์ต่อสังคมมาอย่างยาวนาน และเนื่องในโอกาสวันผู้สูงอายุแห่งชาติ วันที่ 13 เมษายน 2566 ที่กําลังใกล้มาถึง หวังเป็นอย่างยิ่งว่าผู้สูงอายุในครอบครัวจะได้รับการดูแลเอาใจใส่จากลูกหลานให้สามารถใช้ชีวิตอยู่ในครอบครัวและสังคมได้อย่างมีความสุข พร้อมสุขภาพกายที่แข็งแรง สุขภาพจิตที่ดี ซึ่งกระทรวง พม. ยังคงมุ่งมั่นในการขับเคลื่อนงานพัฒนาผู้สูงอายุอย่างต่อเนื่อง เพื่อยกระดับคุณภาพชีวิตที่ดีอย่างยั่งยืน
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-ดีอีเอสรับโล่รางวัลองค์กรเกียรติยศ
วันอังคารที่ 4 เมษายน 2566
ดีอีเอสรับโล่รางวัลองค์กรเกียรติยศ
ดีอีเอสรับโล่รางวัลองค์กรเกียรติยศ
วันนี้ (4 เมษายน 2566) – ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยผู้บริหารหน่วยงานในสังกัด จากสํานักงานส่งเสริมเศรษฐกิจดิจิทัล และสํานักงานพัฒนาธุรกรรมทางอิเล็กทรอนิกส์ รับโล่รางวัลองค์กรเกียรติยศ จากพลอากาศเอก ประจิน จั่นตอง ประธานคณะกรรมาธิการการอุดมศึกษา วิทยาศาสตร์ วิจัยและนวัตกรรม ซึ่งกระทรวงดิจิทัลฯ มี 3 หน่วยงานในสังกัด ที่มีผลการดําเนินงานโครงการสําคัญปี พ.ศ. 2565 (3 โครงการ) ได้รับการคัดเลือกจากคณะกรรมาธิการฯ ให้เข้าพิธีรับโล่รางวัลองค์กรเกียรติยศ โดยมีผู้แทนขึ้นรับ ดังนี้
1. ปลัดกระทรวงฯ ขึ้นรับโล่รางวัลฯ ในโครงการ “ศูนย์ประสานงานและแก้ไขปัญหาข่าวปลอม (Anti – Fake News)” ของสํานักงานปลัดกระทรวงฯ
2. ผอ.สํานักงานส่งเสริมเศรษฐกิจดิจิทัล ขึ้นรับโล่รางวัลฯ ในโครงการ “นักส่งเสริมดิจิทัลพัฒนาเมืองรุ่นใหม่ (The Smart City Ambassadors)”
และ 3. ผอ.สํานักงานพัฒนาธุรกรรมทางอิเล็กทรอนิกส์ ขึ้นรับโล่รางวัลฯ ในโครงการ “ETDA Digital Citizen”
สําหรับงานพิธีมอบโล่รางวัลดังกล่าว จัดขึ้นเพื่อยกย่องและเชิดชูองค์กรทั้งภาครัฐ ภาคเอกชน และภาคประชาสังคม ที่มีผลงานเพื่อเสริมสร้างคนดี คนเก่ง คนกล้า และโอกาสสู่สังคมเพื่อพัฒนาชาติไทยอย่างยั่งยืน ณ ห้องประชุมสัมมนา B1 อาคารรัฐสภา (ฝั่งวุฒิสภา)
___________________
รัฐบาลไทย-ข่าวทำเนียบรัฐบาล-รองปลัดฯ สุรพล ระดมชาว MIND ใช้หัวใจ ขับเคลื่อนจิตอาสาพัฒนาคุณภาพชีวิตเพื่อความสุขของประชาชน พร้อมปูพรมดำเนินการทั่วประเทศ
วันอังคารที่ 4 เมษายน 2566
04/04/2566
รองปลัดฯ สุรพล ระดมชาว MIND ใช้หัวใจ ขับเคลื่อนจิตอาสาพัฒนาคุณภาพชีวิตเพื่อความสุขของประชาชน พร้อมปูพรมดําเนินการทั่วประเทศ
รองปลัดฯ สุรพล ระดมชาว MIND ใช้หัวใจ ขับเคลื่อนจิตอาสาพัฒนาคุณภาพชีวิตเพื่อความสุขของประชาชน พร้อมปูพรมดําเนินการทั่วประเทศ
วันที่ 3 เมษายน 2566 นายสุรพล ชามาตย์ รองปลัดกระทรวงอุตสาหกรรม เป็นประธานในการประชุมอนุคณะกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชน กระทรวงอุตสาหกรรม ครั้งที่ 1/2566 โดยมีนายวิษณุ ทับเที่ยง หน.ผตร. นายทาวัน ทวีถาวรสวัสดิ์
นายวีระกิตติ์ รันทกิจธนวิชญ์ นายภาสกร ชัยรัตน์ ผตร. นางสาวณิรดา วิสุทธิชาติธาดา ผช.ปกอ. นายวิฤทธิ์ วิเศษสินธุ์ รมอ. นางสุชาดา โพธิ์เจริญ รสอ.
นางศิริเพ็ญ เกียรติเฟื่องฟู รศอ. คณะผู้บริหาร อก. และหน่วยงานที่เกี่ยวข้องเข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และ ผ่านระบบ Zoom Meeting
รองปลัดฯ กล่าวว่า ด้วยพระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทาน โครงการจิตอาสาพระราชทาน เพื่อให้เกิดความรู้รักสามัคคี ประชาชมมีความสุข ประเทศชาติมีความมั่นคงอย่างยั่งยืน ภายใต้พระราชปณิธาน “สืบสาน รักษา ต่อยอด” โดยมีศูนย์อํานวยการใหญ่จิตอาสาพระราชทานเป็นหน่วยประสานให้ดําเนินกิจกรรมเป็นไปด้วยความเรียบร้อยและบรรลุเป้าหมายในภาพรวม
กระทรวงอุตสาหกรรม น้อมสํานึกในพระราชปณิธานของพระองค์ จึงได้ดําเนินโครงการจิตอาสาของกระทรวงอุตสาหกรรมมาอย่างต่อเนื่อง โดยแผนปฏิบัติโครงการจิตอาสากระทรวงอุตสาหกรรม ปี 2566 มีโครงการ ดังนี้
1. โครงการศึกษาดูงานศูนย์ฝึกโรงเรียนจิตอาสา 904 (บางเขน) เพื่อการถ่ายทอดองค์ความรู้ตามแนวคิด ปรัชญาเศรษฐกิจพอเพียงให้กับเจ้าหน้าที่ อก.
2. โครงการ “เย็นกาย – เย็นใจ ภายใต้จิตอาสาเราทําความดีด้วยหัวใจ” โดยดําเนินการล้างแอร์ให้กับหน่วยงานต่าง ๆ จํานวนไม่น้อยกว่า 710 เครื่อง
3. โครงการ “นมจิตอาสา ทดแทนนมแม่ เพื่อเด็กกําพร้า” โดยการมอบนมให้กับหน่วยงานต่าง ๆ เพื่อสร้างเสริมสุขภาพร่างกายให้แข็งแรง
4. โครงการ “จิตอาสาพิทักษ์ศาสนสถาน” ครั้งที่ 2 เพื่อตรวจเช็คระบบไฟฟ้าและปรับปรุงให้เกิดความปลอดภัยในพื้นที่วัดต่าง ๆ 1 วัด 1 จังหวัด
ทั่วประเทศ
5. โครงการ “จิตอาสารวมพลัง MIND ปรับปรุงภูมิทัศน์อาคารนารายณ์” เพื่อระดมสรรพกําลังทั้งแรงกายแรงใจของบุคลากร อก. ร่วมกันทําความสะอาดอาคารนารายณ์ให้มีความสวยงาม
รัฐบาลไทย-ข่าวทำเนียบรัฐบาล-ก.แรงงาน Upskill เทคโนโลยีอัตโนมัติ ผลิตแรงงานป้อนอุตสาหกรรมเขต EEC
วันอังคารที่ 4 เมษายน 2566
ก.แรงงาน Upskill เทคโนโลยีอัตโนมัติ ผลิตแรงงานป้อนอุตสาหกรรมเขต EEC
ปลัดบุญชอบ มอบหมายให้อธิบดีกรมพัฒนาฝีมือแรงงาน ลงพื้นที่ระยอง มุ่งเป้า Upskill ระบบออโตเมชั่นให้แรงงาน 2,800 คน ป้อนอุตสาหกรรมเขต EEC
รัฐบาลไทย-ข่าวทำเนียบรัฐบาล-ครม. เห็นชอบร่าง MoU ระหว่างสำนักงาน EEC และสำนักงานส่งเสริมการค้าและการลงทุน แห่งสาธารณรัฐเกาหลี ฉบับใหม่
วันอังคารที่ 4 เมษายน 2566
04/04/2566
ครม. เห็นชอบร่าง MoU ระหว่างสํานักงาน EEC และสํานักงานส่งเสริมการค้าและการลงทุน แห่งสาธารณรัฐเกาหลี ฉบับใหม่
ครม. เห็นชอบร่าง MoU ระหว่างสํานักงาน EEC และสํานักงานส่งเสริมการค้าและการลงทุน แห่งสาธารณรัฐเกาหลี ฉบับใหม่
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 4 เมษายน 2566) เห็นชอบร่างบันทึกความเข้าใจว่าด้วยความร่วมมือระหว่างสํานักงานคณะกรรมการนโยบายเขตพัฒนาพิเศษภาคตะวันออกและสํานักงานส่งเสริมการค้าและการลงทุน แห่งสาธารณรัฐเกาหลี ฉบับใหม่ และได้อนุมัติให้เลขาธิการคณะกรรมการนโยบาย เขตพัฒนาพิเศษภาคตะวันออก หรือผู้ที่ได้รับมอบหมายเป็นผู้ลงนามบันทึกความเข้าใจฯ ฉบับใหม่ของฝ่ายไทย
ร่างบันทึกความเข้าใจว่าด้วยความร่วมมือระหว่างสํานักงานคณะกรรมการนโยบาย เขตพัฒนาพิเศษภาคตะวันออกและสํานักงานส่งเสริมการค้าและการลงทุน แห่งสาธารณรัฐเกาหลี ฉบับใหม่ ซึ่งจะเป็นกรอบความร่วมมือในการส่งเสริมความสัมพันธ์ในด้านธุรกิจ และอุตสาหกรรมระหว่างไทยและเกาหลีใต้ ที่มุ่งสนับสนุนให้เกิดการลงทุน ในพื้นที่ EEC ของไทย โดยเฉพาะอุตสาหกรรมที่ใช้เทคโนโลยีขั้นสูง มีสาระสําคัญ ดังนี้
1. ขอบเขตความร่วมมือ ทั้งสองฝ่ายจะส่งเสริมภาคเอกชนของทั้ง 2 ประเทศ เข้ามาแสวงหาโอกาสทางธุรกิจ ในเขตพัฒนาพิเศษภาคตะวันออกเพื่อผลประโยชน์ร่วมกัน และจะมีการแบ่งปันข้อมูลที่เป็นประโยชน์และมีความเป็นปัจจุบัน รวมถึง ให้การสนับสนุนโดยตรงแก่บริษัทและโครงการต่าง ๆ นอกจากนี้ ทั้งสองฝ่ายจะส่งเสริมความร่วมมือในอุตสาหกรรมที่ใช้เทคโนโลยีขั้นสูง เช่น ระบบอัตโนมัติและหุ่นยนต์ (automation and robotics) เกษตรกรรมขั้นสูง อุตสาหกรรมเทคโนโลยีชีวภาพ ดิจิทัล การพัฒนา เมืองอัจฉริยะ เป็นต้น
2. บันทึกความร่วมมือดังกล่าว มีผลบังคับใช้ 3 ปี เมื่อทั้งสองฝ่ายมีการลงนาม
โฆษกประจําสํานักนายกรัฐมนตรี กล่าวเพิ่มเติมว่าที่ผ่านมา สกพอ. และ สนง.ส่งเสริมการค้าและการลงทุนสาธารณรัฐเกาหลี ได้มีความร่วมมืออย่างใกล้ชิดและดําเนินการตามบันทึกความเข้าใจฯ ฉบับเดิม ที่คณะคณะรัฐมนตรีมีมติ เมื่อวันที่ 19 พฤศจิกายน 2562 โดยได้ใช้มาตั้งแต่วันที่ 25 พฤศจิกายน 2562 และได้สิ้นสุดการบังคับใช้เมื่อวันที่ 24 พฤศจิกายน 2565 ที่ผ่านมา ซึ่งได้สนับสนุนให้เกิดการลงทุนในพื้นที่ EEC ของไทย โดยเฉพาะอุตสาหกรรมที่ใช้เทคโนโลยีขั้นสูง
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ คว้ารางวัล “องค์กรคนดี” ประจำปี 2566 หอเกียรติยศ วุฒิสภา
วันอังคารที่ 4 เมษายน 2566
กระทรวงเกษตรและสหกรณ์ คว้ารางวัล “องค์กรคนดี” ประจําปี 2566 หอเกียรติยศ วุฒิสภา
กระทรวงเกษตรและสหกรณ์ คว้ารางวัล “องค์กรคนดี” ประจําปี 2566 หอเกียรติยศ วุฒิสภา
นายพีรพันธ์ คอทอง รองปลัดกระทรวงเกษตรและสหกรณ์ ได้รับมอบหมายจาก นายประยูร อินสกุล ปลัดกระทรวงเกษตรและสหกรณ์ เข้าร่วมพิธีเปิดงาน “หอเกียรติยศ วุฒิสภา” และรับมอบโล่เกียรติยศ "องค์กรคนดี" จากนายศุภชัย สมเจริญ รองประธานวุฒิสภา คนที่สอง จัดโดยคณะกรรมาธิการการอุดมศึกษา วิทยาศาสตร์ วิจัย และนวัตกรรม วุฒิสภา วัตถุประสงค์ ณ ห้องประชุม ชั้น B1 อาคารรัฐสภา เพื่อยกย่องเชิดชูเกียรติองค์กรภาครัฐ ภาคเอกชน และภาคประชาสังคม ที่บริหารงานโดยยึดหลักคุณธรรม จริยธรรม เป็นองค์กรที่เสริมสร้าง คนดี คนเก่ง คนกล้า และโอกาสสู่สังคมเพื่อพัฒนาชาติไทยอย่างยั่งยืน โดยในปี 2566 มีหน่วยงานที่ได้รับรางวัล “องค์กรคนดี” จํานวน 32 องค์กร และรางวัล “องค์กรเกียรติยศ” จํานวน 40 องค์กร
ในส่วนของกระทรวงเกษตรและสหกรณ์มีหน่วยงานได้รับรางวัล “องค์กรคนดี” 3 หน่วยงาน ได้แก่ สํานักงานปลัดกระทรวงเกษตรและสหกรณ์ กรมตรวจบัญชีสหกรณ์ องค์การตลาดเพื่อเกษตรกร และได้รับรางวัล “องค์กรเกียรติยศ” 3 หน่วยงาน ได้แก่ กรมส่งเสริมสหกรณ์ กรมหม่อนไหม สํานักงานมาตรฐานสินค้าเกษตรและอาหารแห่งชาติ ซึ่งการมอบรางวัลในครั้งนี้ มีวัตถุประสงค์ 1. เพื่อเกิดแรงกระตุ้น แรงบันดาลใจในการประพฤติ การปฏิบัติตนให้เป็นคนดี คนเก่ง คนกล้า ในชุมชน สังคมและประเทศ 2. เพื่อเป็นตัวอย่างการพัฒนาทรัพยากรมนุษย์ ให้มีความเพียบพร้อมทั้งความดี ความเก่ง และความกล้าควบคู่กันไป และ 3. เพื่อให้องค์กรภาครัฐ ภาคเอกชน และภาคประชาชน ให้ความสําคัญต่อการสร้างและพัฒนา คนไทยให้เป็นคนดี คนเก่ง และคนกล้า ในสัดส่วนที่อัตราเชิงปริมาณและคุณภาพสูงขึ้นอย่างมีนัยสําคัญ และต่อเนื่อง
ทั้งนี้ กระทรวงเกษตรและสหกรณ์ ได้ขับเคลื่อนองค์กรเพื่อนําไปสู่การเป็นองค์กรที่มีความโปร่งใส สุจริต และมีคุณธรรม โดยผู้บริหารได้ให้ความสําคัญในการบริหารงานโดยยึดหลักธรรมาภิบาลคุณธรรม จริยธรรม มีการแสดงเจตนารมณ์การบริหารงานด้วยความซื่อสัตย์สุจริต โปร่งใส ตลอดจนมีการจัดกิจกรรม/โครงการ เพื่อปลูกฝังส่งเสริมและสร้างจิตสํานึกด้านคุณธรรมจริยธรรม โดยมุ่งเน้นให้บุคลากรในองค์กรปรับเปลี่ยนความคิดและพฤติกรรมตระหนักรู้ในเรื่องคุณธรรมจริยธรรม มีการตั้งเป้าหมายการทําความดี เป็นต้น อีกทั้ง มีระบบวัดและประเมินผลการสร้างคนดีขององค์กร โดยกําหนดตัวชี้วัดของหน่วยงานในด้านการพัฒนาบุคลากร เพื่อมุ่งหวังให้บุคลากรเป็น Smart Officer พร้อมกันนี้ ยังเดินหน้าขับเคลื่อนแผนปฏิบัติการด้านการส่งเสริมคุณธรรม กระทรวงเกษตรและสหกรณ์ ระยะที่ 2 (พ.ศ. 2566 - 2570) โดยมีเป้าหมายเพื่อพัฒนาสู่การเป็นองค์กรคุณธรรมต้นแบบ ซึ่งมีแผนดังนี้ แผนย่อยที่ 1 การส่งเสริมสภาพแวดล้อมที่เอื้อต่อการส่งเสริมคุณธรรมการทําความดีที่เหมาะสมกับบริบทของสังคมไทย แผนย่อยที่ 2 การพัฒนาระบบและการเสริมสร้างขีดความสามารถของกลไก เพื่อการขับเคลื่อนและส่งเสริมคุณธรรม และแผนย่อยที่ 3 การส่งเสริมการเรียนรู้และพัฒนาศักยภาพคนและองค์กรเครือข่าย เพื่อขับเคลื่อนการส่งเสริมคุณธรรม
รัฐบาลไทย-ข่าวทำเนียบรัฐบาล-ผู้ตรวจเดชาฯ ร่วมขับเคลื่อนการดำเนินงานสถาบันไฟฟ้าและอิเล็กทรอนิกส์ ตามนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน
วันอังคารที่ 4 เมษายน 2566
04/04/2566
ผู้ตรวจเดชาฯ ร่วมขับเคลื่อนการดําเนินงานสถาบันไฟฟ้าและอิเล็กทรอนิกส์ ตามนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน
ผู้ตรวจเดชาฯ ร่วมขับเคลื่อนการดําเนินงานสถาบันไฟฟ้าและอิเล็กทรอนิกส์ ตามนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน ควบคู่กับอุตสาหกรรมสู่วิถีใหม่ 4 มิติ
วันที่ 3 เมษายน 2566 นายเดชา จาตุธนานันท์ ผู้ตรวจราชการกระทรวงอุตสาหกรรม (ผตร.อก) เป็นประธานการประชุมร่วมขับเคลื่อนการดําเนินงาน สถาบันไฟฟ้าและอิเล็กทรอนิกส์ โดยมี นายณรัฐ รุจิรัตน์ ผู้อํานวยการสถาบันไฟฟ้าและอิเล็กทรอนิกส์ และคณะเจ้าหน้าที่ร่วมประชุมรายงานแนวทางการขับเคลื่อนของสถาบันที่มุ่งเน้นยกระดับการเป็นศูนย์บริการข้อมูล พัฒนาผู้ประกอบการ และการตรวจสอบรับรองมาตรฐานไฟฟ้าและอิเล็กทรอนิกส์
ที่ประชุมได้ร่วมหารือถึงสถานการณ์ Technology Disruption ซึ่งส่งผลกระทบกับคนในหลายอาชีพ หนึ่งในนั้น คือ สาขาอุตสาหกรรมไฟฟ้าและอิเล็กทรอนิกส์ ที่จะต้องปรับตัวเช่นกัน โดยเฉพาะความรู้ความสามารถของบุคลากรของชาติในด้าน IoT - AI - Automation โดยเป็นส่วนหนึ่งของแผนปฏิบัติการพัฒนาอุตสาหกรรมอิเล็กทรอนิกส์อัจฉริยะ ปี 66-70 ซึ่งจะสามารถยกระดับการพัฒนาและการขับเคลื่อนอุตสาหกรรมไฟฟ้าและอิเล็กทรอนิกส์ของประเทศได้
ในโอกาสนี้ ผตร.อก. ยังได้เสนอให้สถาบันไฟฟ้าและอิเล็กทรอนิกส์ ร่วมกับสถาบันยานยนต์ และสถาบันไทยเยอรมัน เร่งขับเคลื่อนนโยบายอุตสาหกรรมอิเล็กทรอนิกส์อัจฉริยะ (Smart Electronics) ยานยนต์ไฟฟ้า หุ่นยนต์และระบบอัตโนมัติ ให้เป็นไปตามเป้าหมาย นอกจากนี้ ยังได้เสนอให้พิจารณาแนวทาง Circular Economy ของต่างประเทศมาประยุกต์ใช้จัดการซากผลิตภัณฑ์ไฟฟ้าและอิเล็กทรอนิกส์ให้เป็นรูปธรรม
สถาบันไฟฟ้าและอิเล็กทรอนิกส์ ได้ยึดแนวทางการดําเนินการตามแนวทาง MIND โดยเฉพาะการเร่งเพิ่มอัตราการเติบโตของ GDP ในกลุ่มอุตสาหกรรมไฟฟ้าและอิเล็กทรอนิกส์ การมีส่วนในการตรวจสอบรับรองมาตรฐานความปลอดภัย และการประหยัดพลังงานของผลิตภัณฑ์ไฟฟ้าและอิเล็กทรอนิกส์ การศึกษาความเป็นไปได้ในการ Recycle สารทําความเย็น ฯลฯ ท้ายสุด ผตร.อก. ยังได้ขอความร่วมมือให้สถาบันฯ ร่วมกับภาคเอกชนพิจารณาแนวทางการกระจายรายได้ไปสู่ชุมชน โดยอาจดําเนินการผ่านกิจกรรมอบรมฝึกอาชีพในสาขาที่มีศักยภาพและโอกาสทํารายได้ให้แก่ชุมชนในพื้นที่
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมส่งเสริมการค้าการลงทุนไทย – จีน ผ่านเวที CAEXPO เพิ่มโอกาส ช่องทางให้ผู้ประกอบการไทยจับคู่ธุรกิจ เพิ่มมูลค่าตัวเลขการส่งออกสินค้าไทยในจีน
วันอังคารที่ 4 เมษายน 2566
04/04/2566
โฆษกรัฐบาลเผย นายกฯ พร้อมส่งเสริมการค้าการลงทุนไทย – จีน ผ่านเวที CAEXPO เพิ่มโอกาส ช่องทางให้ผู้ประกอบการไทยจับคู่ธุรกิจ เพิ่มมูลค่าตัวเลขการส่งออกสินค้าไทยในจีน
โฆษกรัฐบาลเผย นายกฯ พร้อมส่งเสริมการค้าการลงทุนไทย – จีน ผ่านเวที CAEXPO เพิ่มโอกาส ช่องทางให้ผู้ประกอบการไทยจับคู่ธุรกิจ เพิ่มมูลค่าตัวเลขการส่งออกสินค้าไทยในจีน
วันนี้ (วันที่ 4 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมส่งเสริมการค้าการลงทุนไทย – จีน อย่างต่อเนื่อง โดยเชิญชวนผู้ประกอบการไทยเข้าร่วมงานมหกรรมแสดงสินค้านานาชาติ CAEXPO ครั้งที่ 20 (The 20th China-ASEAN Expo) ซึ่งกําหนดจัดขึ้นระหว่างวันที่ 16 – 20 กันยายน 2566 นี้ ณ นครหนานหนิง เขตปกครองตนเองกว่างซีจ้วง สาธารณรัฐประชาชนจีน เชื่อมั่นในศักยภาพของสินค้าไทยที่มีคุณภาพมีมาตรฐาน และเอกลักษณ์เฉพาะตัว โดยยินดีผลักดันการส่งออกสินค้าไทยทุกประเภทที่มีศักยภาพให้สอดคล้องกับความต้องการของผู้บริโภคในต่างประเทศ
โฆษกประจําสํานักนายกรัฐมนตรีกล่าวว่า ในช่วงปี 2565 ที่ผ่านมา ไทยและจีนมีมูลค่าการค้าระหว่างกันกว่า 105,404.28 ล้านดอลลาร์สหรัฐ มูลค่าการส่งออก 34,389.91 ล้านดอลลาร์สหรัฐ โดยข้อมูลจากสํานักงานพัฒนาตลาดและธุรกิจไทยในต่างประเทศ และสํานักงานส่งเสริมการค้าในต่างประเทศ ณ นครหนานหนิง ระบุว่า สินค้าส่งออกที่สําคัญของไทย คือ ผลไม้สดประเภทแช่เย็น แช่แข็ง และแห้ง โดยเฉพาะทุเรียนไทยที่ครองสัดส่วนการนําเข้าทุเรียนในตลาดจีนกว่า 95% รวมถึงและมังคุดไทย ซึ่งได้รับความนิยมจากชาวจีนอย่างต่อเนื่อง การเข้าร่วมงานแสดงสินค้าจึงเป็นอีกปัจจัยสําคัญที่ช่วยนําเสนอสินค้าไทยให้เป็นที่รู้จัก รวมถึงเป็นโอกาสเชื่อมโยงผู้ประกอบการ ต่อยอดทางธุรกิจ และเพิ่มมูลค่าทางการค้าระหว่างกัน โดยงาน CAEXPO จัดขึ้นจากความร่วมมือของกระทรวงพาณิชย์ 10 ประเทศในอาเซียน – จีน และมีสํานักงานเลขาธิการอาเซียนเป็นผู้สนับสนุนการจัดงานเป็นประจําทุกปี โดยมีการจัดแสดงสินค้าและบริการ เป็นเวทีสําคัญในการขยายความร่วมมือด้านเศรษฐกิจการค้าการลงทุน และการแลกเปลี่ยนศิลปวัฒนธรรมระหว่างกันในภูมิภาค
ทั้งนี้ ผู้ประกอบการสามารถนําสินค้าไปเข้าร่วมงาน CAEXPO ได้ จากกลุ่มสินค้าเป้าหมาย 4 ประเภท ได้แก่ 1. สินค้าอาหารและเครื่องดื่ม (แปรรูป) 2. สินค้าเพื่อสุขภาพและความงาม 3. สินค้าแฟชั่นและเครื่องประดับ 4. สินค้าของใช้ของตกแต่งบ้าน ซึ่งผู้ประกอบการไทยที่สนใจสามารถสมัครเข้าร่วมงานผ่านระบบออนไลน์ของกรมส่งเสริมการค้าระหว่างประเทศ กระทรวงพาณิชย์ ได้ที่ https://drive.ditp.go.th สอบถามข้อมูลเพิ่มเติมที่ Call Center 1169 โดยขณะนี้อยู่ระหว่างการเปิดรับผู้สมัครจนถึงวันที่ 15 มีนาคม 2566
“นายกรัฐมนตรีเชื่อมั่นว่า การเข้าร่วมงานแสดงสินค้าในต่างประเทศ จะเป็นอีกโอกาส และช่องทางสําคัญที่ช่วยส่งเสริมให้ผู้ประกอบไทยได้นําเสนอสินค้าไทยที่มีคุณภาพ สร้างโอกาสในการจับคู่ทางธุรกิจ (Business Matching) ซึ่งนายกรัฐมนตรีได้กําชับหน่วยงานที่เกี่ยวข้องให้สนับสนุนและอํานวยความสะดวกให้ผู้ประกอบการไทยได้มีโอกาสขยายความร่วมมือทางธุรกิจให้เกิดผลเป็นรูปธรรมมากยิ่งขึ้น เพื่อส่งเสริมการตลาดในภูมิภาค ช่วยขับเคลื่อนเศรษฐกิจในทุกระดับระหว่างกัน” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. รับทราบนโยบายและแนวทางในการพัฒนาการสหกรณ์ ระยะ 5 ปี (พ.ศ. 2566-2570)  เปิด 6 นโยบายย่อย เพื่อส่งเสริมสหกรณ์เป็นกลไกสำคัญในการพัฒนา เศรษฐกิจฐานราก
วันอังคารที่ 4 เมษายน 2566
04/04/2566
ครม. รับทราบนโยบายและแนวทางในการพัฒนาการสหกรณ์ ระยะ 5 ปี (พ.ศ. 2566-2570)  เปิด 6 นโยบายย่อย เพื่อส่งเสริมสหกรณ์เป็นกลไกสําคัญในการพัฒนา เศรษฐกิจฐานราก
ครม. รับทราบนโยบายและแนวทางในการพัฒนาการสหกรณ์ ระยะ 5 ปี (พ.ศ. 2566-2570)  เปิด 6 นโยบายย่อย เพื่อส่งเสริมสหกรณ์เป็นกลไกสําคัญในการพัฒนา เศรษฐกิจฐานราก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ ( 4 เมษายน 2566) รับทราบนโยบายและแนวทางในการพัฒนาการสหกรณ์ ระยะ 5 ปี (พ.ศ. 2566- 2570 ) โดยเป้าหมายเพื่อส่งเสริมสหกรณ์ให้มีความเข้มแข็งและเป็นองค์กรสมรรถนะสูงด้วยเทคโนโลยี นวัตกรรม เป็นกลไกสําคัญในการพัฒนา เศรษฐกิจฐานราก ประกอบด้วย 6 นโยบายย่อย สรุปได้ ดังนี้
1.พัฒนาศักยภาพการบริหารจัดการในสหกรณ์สู่การเป็นองค์กรสมรรถนะสูง ด้วยเทคโนโลยีและนวัตกรรม เช่น พัฒนาบุคลากรให้มีทักษะด้านเทคโนโลยี และสร้างวัฒนธรรม แห่งการเรียนรู้ในสหกรณ์
2. ส่งเสริมการขับเคลื่อนองค์กรและดําเนินธุรกิจด้วยเทคโนโลยีและข้อมูลสารสนเทศ เช่น จัดหาและสนับสนุนระบบโครงสร้างพื้นฐานด้านงานเทคโนโลยีสารสนเทศที่เหมาะสมกับบริบท ของแต่ละประเภทสหกรณ์ และพัฒนาหลักสูตรการวิเคราะห์ข้อมูลและการใช้ข้อมูลเพื่อการตัดสินใจ สําหรับบุคลากรสหกรณ์
3. ยกระดับศักยภาพและสมรรถนะการดําเนินธุรกิจตามลักษณะธุรกิจและประเภท ของสหกรณ์ เช่น (1) ธุรกิจด้านการเกษตร สนับสนุนองค์ความรู้เพื่อเพิ่มผลิตภาพและความหลากหลาย ของสินค้าเกษตร (2) ธุรกิจด้านการเงิน สร้างเครือข่ายความร่วมมือกับสถาบันการเงิน สหกรณ์ ประเภทออมทรัพย์ และเครดิตยูเนี่ยน และ (3) ธุรกิจด้านการบริการ พัฒนาแพลตฟอร์ม และช่องทางการบริการสาหรับการดําเนินธุรกิจที่เหมาะสม
4.สร้างการเชื่อมโยงและร่วมมือกันทางธุรกิจและสังคมเพื่อการเติบโตอย่างยั่งยืน เช่น ออกแบบโครงสร้างขบวนการสหกรณ์ให้มีความเชื่อมโยงด้านธุรกิจและการร่วมมือในการพัฒนา สหกรณ์ทั้งในด้านเศรษฐกิจและสังคม และควบรวมสหกรณ์หรือกลุ่มเกษตรกรเพื่อให้เกิด การบริหารจัดการที่ดี
5. สร้างธรรมาภิบาลในขบวนการสหกรณ์ เช่น สนับสนุนการสร้างวัฒนธรรมองค์กร ที่เน้นเรื่องการบริหารจัดการที่ดี และสร้างนวัตกรรมการป้องกันและปราบปรามการทุจริตเชิงรุก ในสหกรณ์โดยใช้เทคโนโลยีและนวัตกรรม
6. ปรับโครงสร้างและบทบาทหน้าที่ขบวนการสหกรณ์และภาครัฐเพื่อให้ทันต่อ การเปลี่ยนแปลง เช่น ศึกษา วิจัย และพัฒนาเพื่อให้เกิดกระบวนการเรียนรู้ร่วมกัน รวมถึง การวิเคราะห์สถานการณใ์นอนาคตของสหกรณแต่ละประเภทในด้านการบริหารจัดการ การดําเนินธุรกิจและการลงทุน
สําหรับสถานการณ์ทั่วไปของสหกรณ์ของไทยมีจํานวน 7,520 แห่ง และมีแนวโน้มลดลงอย่างต่อเนื่อง ภาพรวมในการดําเนินธุรกิจของสหกรณ์พบว่ามีปริมาณธุรกิจด้านการให้เงินกู้มากที่สุด ส่วนชุมนุมสหกรณ์มีจํานวน 135 แห่ง ซึ่งมีแนวโน้มแนวโน้มลดลงเช่นกัน โดยมีสัดส่วนปริมาณธุรกิจในการให้บริการรับฝากสูงสุด
โฆษกประจําสํานักนายกรัฐมนตรีเปิดเผยว่า จากสถานการณ์ทั่วไปและสภาพเศรษฐกิจหลังการฟื้นตัวจากโควิด-19 พบว่า สหกรณ์ต้องเผชิญหน้าต่อความท้าทายต่าง ๆ เช่น สภาวะเศรษฐกิจหดตัว การเปลี่ยนแปลงโครงสร้างประชากร และความก้าวหน้าทางเทคโนโลยี ซึ่งในที่ประชุมคณะรัฐมนตรี นายกรัฐมนตรีได้ย้ําถึงความสําคัญในการพัฒนาสหกรณ์อย่างต่อเนื่อง ขณะเดียวกันก็ต้องมีการเร่งแก้ปัญหาในกรณีที่พบการไม่สุจริต ซึ่งต้องมีมาตรการลงโทษด้วย
รัฐบาลไทย-ข่าวทำเนียบรัฐบาล-กสร. ขอความร่วมมือนายจ้างให้ลูกจ้างหยุดงานช่วงสงกรานต์ปีนี้
วันอังคารที่ 4 เมษายน 2566
04/04/2566
กสร. ขอความร่วมมือนายจ้างให้ลูกจ้างหยุดงานช่วงสงกรานต์ปีนี้
กสร. ขอความร่วมมือนายจ้างให้ลูกจ้างหยุดงานช่วงสงกรานต์ปีนี้
กรมสวัสดิการและคุ้มครองแรงงาน (กสร.) ออกประกาศกรมสวัสดิการและคุ้มครองแรงงาน เรื่อง ขอความร่วมมือนายจ้าง/สถานประกอบกิจการให้ลูกจ้างหยุดงานในเทศกาลวันสงกรานต์ พร้อมกําหนดชั่วโมงทํางานลูกจ้างสําหรับงานขนส่งทางบก
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า คณะรัฐมนตรีได้มีมติกําหนดให้วันพฤหัสบดีที่ 13 ถึงวันเสาร์ที่ 15 เมษายน 2566 เป็นวันหยุดราชการประจําปีวันสงกรานต์ และกําหนดให้วันจันทร์ที่ 17 เมษายน 2566 เป็นวันหยุดชดเชย รวมวันหยุดราชการเชื่อมโยงกับวันหยุดประจําสัปดาห์ ตั้งแต่วันพฤหัสบดีที่ 13 เมษายน 2566 ถึงวันจันทร์ที่ 17 เมษายน 2566 เป็นเวลา 5 วัน ซึ่งสถานประกอบกิจการส่วนใหญ่ประกาศให้เป็นวันหยุดตามประเพณี ตามพระราชบัญญัติคุ้มครองแรงงาน พ.ศ. 2541 เพื่อให้ลูกจ้างได้หยุดต่อเนื่อง และเปิดโอกาสให้พี่น้องผู้ใช้แรงงานได้เดินทางกลับไปเยี่ยมครอบครัว ณ ภูมิลําเนาของตนเอง รวมทั้งเป็นการส่งเสริมการท่องเที่ยว และร่วมกิจกรรมตามประเพณีนิยมที่ปฏิบัติสืบต่อกันมาเนื่องในเทศกาลสงกรานต์ นายบุญชอบ สุทธมนัสวงษ์ ปลัดกระทรวงแรงงาน จึงมอบหมายให้กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้ลูกจ้างหยุดงานในเทศกาลวันสงกรานต์ โดยพิจารณาจัดให้วันพฤหัสบดีที่ 13 เมษายน 2566 ถึงวันเสาร์ที่ 15 เมษายน 2566 เป็นวันหยุดตามประเพณีในช่วงเทศกาลวันสงกรานต์ให้แก่ลูกจ้าง หากวันหยุดดังกล่าวตรงกับวันหยุดประจําสัปดาห์ ให้เลื่อนวันหยุดตามประเพณีไปหยุดในวันทํางานถัดไป ตามมาตรา 29 แห่งพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม
อธิบดี กสร. กล่าวเพิ่มเติมว่า กรมได้ออกประกาศขอความร่วมมือนายจ้าง/สถานประกอบกิจการให้ลูกจ้างหยุดงานในเทศกาลวันสงกรานต์ ลงวันที่ 4 เมษายน พ.ศ. 2566 เผยแพร่ให้นายจ้าง/เจ้าของสถานประกอบกิจการ และลูกจ้างทราบ ทั้งนี้ ผมขอให้นายจ้างที่ต้องจัดให้ลูกจ้างซึ่งทําหน้าที่ขับขี่ยานพาหนะทํางานไม่เกินวันละ 8 ชั่วโมง หากจะทํางานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และในวันทํางานถัดไป ห้ามมิให้นายจ้างให้ลูกจ้างเริ่มต้นทํางานก่อนครบระยะเวลา 10 ชั่วโมง หลังสิ้นสุดการทํางานในวันทํางานที่ล่วงมาแล้ว อย่างไรก็ตาม ในการเดินทางกลับภูมิลําเนา ขอให้ลูกจ้างใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง และขอให้วางแผนการเดินทางไปและกลับเพื่อความสะดวกและปลอดภัยในช่วงสงกรานต์แห่งความสุขในปีนี้
รัฐบาลไทย-ข่าวทำเนียบรัฐบาล-เอกอัครราชทูตโมร๊อกโกเข้าเยี่ยมคารวะรัฐมนตรีว่าการกระทรวงการอุดมศึกษาฯ
วันพุธที่ 5 เมษายน 2566
เอกอัครราชทูตโมร๊อกโกเข้าเยี่ยมคารวะรัฐมนตรีว่าการกระทรวงการอุดมศึกษาฯ
เอกอัครราชทูตโมร๊อกโกเข้าเยี่ยมคารวะรัฐมนตรีว่าการกระทรวงการอุดมศึกษาฯ
ไทยและโมร็อกโกเร่งผลักดันความร่วมมือด้านการอุดมศึกษา วิทยาศาสตร์ เทคโนโลยีและนวัตกรรมร่วมกัน โดยเมื่อวันที่ 15 มีนาคม 2565 ศาสตราจารย์พิเศษ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ปลัดกระทรวงการอุดมศึกษาฯ (ศาสตราจารย์สิริฤกษ์ ทรงศิวิไล) และคณะ ได้ให้การต้อนรับนายอับเดอร์ราฮิม ราห์ฮาลี่ (Mr. Abderrahim Rahhaly) เอกอัครราชทูตวิสามัญผู้มีอํานาจเต็มแห่งราชอาณาจักรโมร็อกโกประจําประเทศไทย ณ ห้องพระจอมเกล้า อาคารสํานักงานปลัดกระทรวงการอุดมศึกษาฯ โดยทั้งสองฝ่ายได้มีการหารือและแลกเปลี่ยนข้อคิดเห็นและความร่วมมือทางวิชาการ ดังนี้
- การทบทวนหรือจัดทํากรอบความร่วมมือด้านการอุดมศึกษา วิทยาศาสตร์ เทคโนโลยีและการวิจัยระหว่างกระทรวงการอุดมศึกษา วิทยาศาสตร์ วิจัยและนวัตกรรม (อว.) กับหน่วยงานด้านการอุดมศึกษา วิทยาศาสตร์ วิจัยและนวัตกรรมของโมร็อกโก ทั้งนี้ เอกอัครราชทูตโมร็อกโกเสนอให้มีการหารือร่วมกันระหว่างหน่วยงานด้านการอุดมศึกษา วิทยาศาสตร์ วิจัยและนวัตกรรมของทั้งฝ่ายไทยและโมร็อกโกเพื่อแสวงหา
แนวทางการขยายความร่วมมือในอนาคต
- การส่งเสริมการแลกเปลี่ยนนักศึกษาระหว่างกัน โดยจัดทําการรับรองคุณวุฒิร่วมกันเพื่อใช้ในการสมัครเข้าศึกษาต่อ การขยายเครือข่ายความร่วมมือระหว่างสถาบันอุดมศึกษาไทยกับโมร็อกโก การจัดทําหลักสูตรร่วม การถ่ายโอนหน่วยกิต และการจัดสหกิจศึกษาร่วมกัน
- การแลกเปลี่ยนข้อมูล องค์ความรู้ และเทคโนโลยีระหว่างกัน ในสาขาที่มีความเชี่ยวชาญและมีความต้องการร่วมกัน เช่น ยา วิศวกรรม ชีววิทยา พลังงานทดแทน และเทคโนโลยีสีเขียว เป็นต้น โดยสามารถดําเนินการผ่านการสร้างเครือข่ายความร่วมมือระหว่าง techno park ของไทยกับโมร็อกโก ในสาขาที่ทั้งสองฝ่ายเห็นพ้องกัน เช่น BCG ซึ่งหน่วยงานวิจัยของไทยมีความเชี่ยวชาญ และจะมีประโยชน์ต่อโมร็อกโก
- การดําเนินความร่วมมือทางด้านศาสนาและวัฒนธรรม โดยโมร็อกโกเป็นประเทศมุสลิมสายกลาง ซึ่งแนวคิดนี้สามารถช่วยในการลดปัญหาความไม่สงบในจังหวัดชายแดนภาคใต้ได้ ทั้งนี้ เอกอัครราชทูตโมร็อกโกยังได้ได้ให้ทุนสนับสนุนนักศึกษาไทยไปอบรมหลักสูตรการอบรมอิหม่ามรวม 6 คน และได้เข้าพบจุฬาราชมนตรีและผู้นํามุสลิมอื่น ๆ ในประเทศไทย นอกจากนี้ โมร็อกโกยังสนใจการแลกเปลี่ยนเรียนรู้ในเรื่องการเปิดกว้างด้านการนับถือและปฏิบัติกิจกรรมทางศาสนาในประเทศไทยเพื่อนําไปปรับใช้ในโมร็อกโกเพื่อสร้างการยอมรับในความหลากหลายของศาสนาและชาติพันธุ์ในโมร็อกโก ทั้งนี้ รัฐมนตรีว่าการกระทรวงการอุดมศึกษาฯ เสนอว่าควรจัดให้มีการหารือร่วมกับกลุ่มผู้นํามุสลิมต่าง ๆ ในประเทศไทยเพื่อแสวงหาแนวทางการริเริ่มความร่วมมือทางด้านศาสนาอิสลามกับโมร็อกโก
ในโอกาสนี้ เอกอัครราชทูตโมร็อกโกได้แสดงความขอบคุณรัฐมนตรีว่าการกระทรวงการอุดมศึกษาฯ ในโอกาสที่ได้ร่วมหารือความร่วมมือ พร้อมทั้งเรียนเชิญรัฐมนตรีว่าการกระทรวงการอุดมศึกษาฯ และคณะ พร้อมผู้แทนจากสถาบันอุดมศึกษาและหน่วยงานวิจัย ให้เดินทางไปหารือความร่วมมือและเยือนสถานที่สําคัญทางประวัติศาสตร์และศาสนาอิสลามของโมร็อกโก
รัฐบาลไทย-ข่าวทำเนียบรัฐบาล-ปลัดฯ ณัฐพล มอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจำปี 2565
วันพุธที่ 5 เมษายน 2566
05/04/2566
ปลัดฯ ณัฐพล มอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2565
ปลัดกระทรวงอุตสาหกรรมมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2565 ย้ําข้าราชการต้องปฏิบัติตนให้เหมาะสม ใช้ “หัวและใจ” ขับเคลื่อนภารกิจให้บรรลุผลสําเร็จงาน
เมื่อวันที่ 4 เมษายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานพิธีมอบเกียรติบัตรและเข็มเชิดชูเกียรติ ข้าราชการพลเรือนดีเด่นกระทรวงอุตสาหกรรม ประจําปี 2565 เพื่อเป็นการยกย่องเชิดชูเกียรติ พร้อมทั้งเป็นการสร้างขวัญและกําลังใจแก่ข้าราชการพลเรือนดีเด่น รวมถึงเป็นการยกย่องส่งเสริมข้าราชการกระทรวงอุตสาหกรรม ที่ประพฤติปฏิบัติคุณงามความดี โดยมีนางสาวณัฏฐิญา เนตยสุภา นายเอกภัทร วังสุวรรณ นายวันชัย พนมชัย รปอ. นายวิษณุ ทับเที่ยง หน.ผตร. นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผตร. นายจุลพงษ์ ทวีศรี อรอ. นายนิรันดร์ ยิ่งมหิศรานนท์ อพร. นางสาวณิรดา วิสุทธิชาติธาดา ผช.ปกอ. และคณะผู้บริหารกระทรวงอุตสาหกรรม เข้าร่วมงาน ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
สําหรับผู้ได้รับรางวัลข้าราชการพลเรือนดีเด่น ของกระทรวงอุตสาหกรรม ประจําปี พ.ศ. 2565 มีดังนี้ นางสาวชลาริน นิลพิฤกษ์ ผู้อํานวยการกองกลาง สปอ. นางสาวอุษณีย์ นาคะภากร วิศวกรชํานาญการพิเศษ นางสาวฐิติมา มีศรี นักวิชาการคอมพิวเตอร์ชํานาญการพิเศษ กรอ. นายวัชรุน จุ้ยจําลอง ผู้อํานวยการกองพัฒนาอุตสาหกรรมชุมชน นายนิพิฐพนธ์ โอภาวัฒนะ นักวิชาการอุตสาหกรรมชํานาญการพิเศษ กสอ. นายสกล อนันต์วณิชย์ชา ผู้อํานวยการกองวิศวกรรมบริการ นายอนุชิต สุขเจริญพงษ์ วิศวกรสํารวจชํานาญการ กพร. นายธวัช หะหมาน นักวิทยาศาสตร์ชํานาญการพิเศษ สอน. นางสาวอาภัสสร สุกใส ผู้อํานวยการกองบริหารมาตรฐานระหว่างประเทศ นายอนุรักษ์ ชัยวิเชียร นักวิชาการมาตรฐานชํานาญการพิเศษ สมอ. นายอนุชิต บุญจันทร์คง นักวิเคราะห์นโยบายและแผนชํานาญการ สศอ.
ปลัดกระทรวงอุตสาหกรรม กล่าวว่า ขอแสดงความยินดีกับข้าราชการพลเรือนดีเด่นทั้ง 11 ท่าน ที่ได้รับรางวัลในครั้งนี้ และขอชื่นชมที่ท่านได้รับการยกย่องให้เป็นแบบอย่างหรือตัวแทนของข้าราชการที่ดี ที่ปฏิบัติงานด้วยความทุ่มเท เสียสละ อุทิศตนให้แก่งาน สิ่งที่อยากฝากกับข้าราชการทุกท่านคือการรับราชการนั้นต้องประพฤติปฏิบัติตนให้เหมาะสม ทํางานเหมือนเราเป็นผู้รับ คืออยากให้ผลเป็นอย่างไรก็ปฏิบัติอย่างนั้น มีความซื่อสัตย์ สุจริต รับผิดชอบ โปร่งใส ที่สําคัญใช้ “หัวและใจ” ในการปฏิบัติงานเพื่อขับเคลื่อนให้ภารกิจต่าง ๆ ของหน่วยงานสําเร็จลุล่วงด้วยดี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกชื่นชมผลการแข่งขันนักกีฬาระบำใต้น้ำทีมชาติไทย ผลงานยอดเยี่ยม รับ 12 เหรียญทอง ในการแข่งขัน 10’โตฟริโอ้ ทูธติ มา โปรปริโอ้ ทูธติ อิน เอชทูโอ บริกเซีย โอเพ่น
วันพุธที่ 5 เมษายน 2566
05/04/2566
โฆษกรัฐบาลเผย นายกชื่นชมผลการแข่งขันนักกีฬาระบําใต้น้ําทีมชาติไทย ผลงานยอดเยี่ยม รับ 12 เหรียญทอง ในการแข่งขัน 10’โตฟริโอ้ ทูธติ มา โปรปริโอ้ ทูธติ อิน เอชทูโอ บริกเซีย โอเพ่น
โฆษกรัฐบาลเผย นายกชื่นชมผลการแข่งขันนักกีฬาระบําใต้น้ําทีมชาติไทย ผลงานยอดเยี่ยม รับ 12 เหรียญทอง ในการแข่งขัน 10’โตฟริโอ้ ทูธติ มา โปรปริโอ้ ทูธติ อิน เอชทูโอ บริกเซีย โอเพ่น (10’Trofeo Tutti Ma Proprio tutti In H2O Brixia Open) สาธารณรัฐอิตาลี
วันที่ 5 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานทัพนักกีฬาระบําใต้น้ําทีมชาติไทย ที่สามารถทําผลงานได้อย่างยอดเยี่ยมในการแข่งขัน 10’โตฟริโอ้ ทูธติ มา โปรปริโอ้ ทูธติ อิน เอชทูโอ บริกเซีย โอเพ่น ในระดับนานาชาติ (10’Trofeo Tutti Ma Proprio tutti In H2O Brixia Open) ระหว่างวันที่ 25 - 26 มีนาคม และ 2 เมษายน 2566 ที่เมือง Legnano สาธารณรัฐอิตาลี โดยได้รับมากถึง 12 เหรียญทอง
โฆษกประจําสํานักนายกรัฐมนตรีกล่าวว่า ทัพนักกีฬาระบําใต้น้ําทีมชาติไทย สามารถทําผลงานในการแข่งขันได้อย่างดีเยี่ยม ได้รับทั้งหมด 12 เหรียญทองจากหลากหลายประเภทการแข่งขัน ได้แก่ ในการแข่งขันวันที่ 25 มีนาคม 2566 ได้รับทั้งหมด 5 เหรียญทองจากการแข่งขัน รุ่น Open ประเภท Duet Free Routine ประเภท Mixed Duet Free Routine และ ประเภท Solo Free Routine รวมทั้ง ในรุ่น Junior ประเภท Solo Free Routine และในรุ่น Youth ประเภท Solo Free Routine ส่วนผลการแข่งขันในวันที่ 26 มีนาคม 2566 ได้รับ 6 เหรียญทอง จาก รุ่น Open ได้รับเหรียญทองจากการแข่งขันประเภท Team Free Routine ประเภท Man Solo Free Routine และประเภท Trio Free Routine โดยในรุ่น Junior รับเหรียญทองในประเภท Team Free Routine และประเภท Solo Free Routine ส่วนในรุ่น Youth รับเหรียญทองประเภท Trio Free Routine นอกจากนี้ในการแข่งขันในวันที่ 2 เมษายน 2566 ได้รับเพิ่ม อีก 1 เหรียญทอง จากการแข่งขันในรุ่น Open ประเภท Combo/Team Acrobatic โดยสรุปจากการแข่งขันครั้งนี้ ทัพนักกีฬาระบําใต้น้ําทีมชาติไทยสามารถแข่งขันชนะ ได้อันดับ 1 ทั้งหมด 12 ประเภทการแข่งขัน รวม 12 เหรียญทอง
“นายกรัฐมนตรี ยินดีกับผลงานทัพนักกีฬาระบําใต้น้ําทีมชาติไทย ที่สามารถทําผลงานได้อย่างยอดเยี่ยมในการแข่งขันครั้งนี้ นายกรัฐมนตรีเห็นถึงความสามารถและความตั้งใจในการฝึกซ้อมของทัพนักกีฬา และผู้มีส่วนเกี่ยวข้อง ซึ่งสามารถดึงศักยภาพของนักกีฬาไทยได้อย่างดี นอกจากนี้ ทัพนักกีฬาระบําใต้น้ําทีมชาติไทย จะเข้าร่วมการแข่งขันในรายการ Malta Artistic Swimming Open National Championship 2023 ระหว่างวันที่ 6 - 9 เมษายน 2566 ณ สาธารณรัฐมอลตา นายกรัฐมนตรีจึงเชิญชวนแฟนกีฬาชาวไทย ให้กําลังใจนักกีฬาในการแข่งขันในอนาคตต่อไปด้วย” นายอนุชาฯ กล่าว